title: https://risaleoku.com/oku/oslemalar/746
article: و أگر او دائمى تطهير و سوپورمك و دقّت ايله باقمق اولماسه ايدى، بر سنهده بتون حيوانلرڭ يوز بيڭ ملّتلرى أرضڭ يوزنده بوغولاجقلردى. و سماواتڭ فضاسنده، تخريبه و موته مظهر اولان كرهلرڭ و پيكلرڭ، بلكه ييلديزلرڭ أنقاضلرى، باشمزى و ديگر حيواناتڭ باشلرينى، بلكه كُرهِٔ أرضڭ باشنى، بلكه دنيامزڭ باشنى قيرهجقلردى. طاغلر بيوكلگندهكى طاشلرى باشمزه ياغديراجقلردى و بزى بو وطنِ دنيويمزدن قاچيرهجقلردى. حالبوكه أسكيدن بَرى او يوقارى عالملردهكى تخريب و تعميردن، مدارِ عبرت اولارق يالڭز بر قاچ سماوى طاشلر دوشمش ايسه ده هيچ كيمسهنڭ باشنى قيرمامش.
  هم زمينڭ يوزنده هر سنه موت و حياتڭ دگيشمهلرى و دوگوشملرى يوزندن يوز بيڭلر حيوانات ملّتلرينڭ جنازهلرى و ايكى يوز بيڭ نباتاتڭ طائفهلرينڭ أنقاضلرى، برّ و بحرڭ يوزلرينى فوق العاده اويله كيرلتهجكلردى كه· ذىشعور، او يوزلرى دگل سومك، عاشق اولمق بلكه اويله چركينلكدن نفرت ايدوب موته و عدمه قاچهجقلردى. بر قوش قولايجه قنادلرينى و بر كاتب راحتجه صحيفهلرينى تميزلهديگى گبى، بو طيّارهِٔ أرضڭ و بو طيورِ سماويهنڭ قنادلرى و بو كتابِ كائناتڭ صحيفهلرى ده اويلهجه تميزلهنييور، گوزللشييور كه· آخرتڭ حدسز گوزللگنى گورمهين و ايمانله دوشونمهين إنسانلر، دنيانڭ بو تميزلگنه، بو گوزللگنه عاشق اولورلر، پرستش ايدرلر.
  هم زمينڭ يوزنده هر سنه موت و حياتڭ دگيشمهلرى و دوگوشملرى يوزندن يوز بيڭلر حيوانات ملّتلرينڭ جنازهلرى و ايكى يوز بيڭ نباتاتڭ طائفهلرينڭ أنقاضلرى، برّ و بحرڭ يوزلرينى فوق العاده اويله كيرلتهجكلردى كه· ذىشعور، او يوزلرى دگل سومك، عاشق اولمق بلكه اويله چركينلكدن نفرت ايدوب موته و عدمه قاچهجقلردى. بر قوش قولايجه قنادلرينى و بر كاتب راحتجه صحيفهلرينى تميزلهديگى گبى، بو طيّارهِٔ أرضڭ و بو طيورِ سماويهنڭ قنادلرى و بو كتابِ كائناتڭ صحيفهلرى ده اويلهجه تميزلهنييور، گوزللشييور كه· آخرتڭ حدسز گوزللگنى گورمهين و ايمانله دوشونمهين إنسانلر، دنيانڭ بو تميزلگنه، بو گوزللگنه عاشق اولورلر، پرستش ايدرلر.
  Yükleniyor...